ڈاکٹر مہر عبدالحق دی آپ بیتی دامطالعہ

ڈاکٹر مہر عبدالحق( ۱۹۱۵۔ ۱۹۹۵ء )ہکے ویلھے ماہر لسانیات ،ماہر فرید یات ،شاعر محقق مترجم ،مفسر ،مورخ،ناول نڳار اتیں ماہر لغت دے طور تیں اپݨی جاݨ سنجاݨ رکھیدن ۔۱۹۵۷ء اِچ ڈاکٹر سید عبداللہ دی نگرانی وچ پی ایچ ڈی دا مقالہ ’’ملتانی زبان اور اس کا اردو سے تعلق‘‘ لکھ تیں انہاں اردو زبان اِچ نویں بحث دا آغاز کیتا ۔ایں نویں بحث اچ انہاں عملی تحقیق کیتی جیندے وچ انہاں اردو دے ٻہوں ساریں ابتدائی الفاظ کوں سرائیکی زبان اِچوں ثابت کیتا ۔اے سارے الفاظ اوہوے ھن جیندا ذکر محمودشیرانی پنجابی زبان نال جوڑیا ھا۔

                       مہرعبدالحق اپݨی حیاتی وچ بہوں ساریاں اُچیر یاں کتاباں لکھیاں۔ جیندے وچوں ڈھیر ساریاں کتاباں انہاں دی زندگی اِچ چھپ گیاں ھن پر کچھ کتاباں ہالی تاݨی نئیں چھپ سگیاں۔ انہاں وچوں ہک انہاں دی خودنوشت سوانح عمری ’’جو ہم پہ گزری‘‘ وی شامل ہے۔ انہاں دی اے سوانح عمری تاریخ ،تہذیب ،ثقافت اتیں علم وادب دے پس منظر وچوں ہک دستاویز دی حیثیت رکھیندی ہے ۔ایں توں پہلے جو اساں ایں سوانح عمری دا ناقدانہ تیں محققانہ مطالعۂ پیش کروں ۔ ’’خود نوشت سوانح عمری‘‘ دیاںانہاں تعریفاں کوں ݙیہدے ہائیں جیڑھاں مختلف ماہرین فن تے بیان کیتا ں ہن ۔بقول ڈاکٹر سلیم اختر :

’’انگریزی ’’Autobiogiaping‘‘ کے مترادف کے طور پر آپ بیتی /خود نوشت سوانح عمری جیساکہ نام سے ظاہر ہے وہ کتاب جو اپنے ذاتی احوال و کوائف کے بارے میں تحریر کی گئی ہو اس لحاظ سے پنجابی لفظ ’’ہڈ بیتی‘‘ بھی بہت مناسب ہے۔‘‘ 

                       ڈاکٹر سلیم اختر ایں تعریف توں بعد خودنوشت دی توضیع دلچسپ انداز نال بیان کریندیں ہوئیں لکھدن :

’’آپ بیتی کی تحریر کا نفسی محرک نرگیست ہے۔لکھنے والا آپ بیتی کو ایسے آئینے میں تبدیل کر دیتا ہے جس سے وہ دنیا والوں کے سامنے اپنا ایسا رویہ پیش کرتا ہے جس سے وہ دوسروں کے مقابلے میں ممتاز و منفرد نظرآتا ہے ۔اس مقصد کے لیے مثبت اور منفی دونوں طرح کا انداز اور اسلوب اپنا یا جا سکتا ہے۔ اپنے بارے غلو سے بھی کام لیا جا سکتا ہے۔مثال :جوش ملیح آبادی کی یادوں کی بارات )اور سادہ بیانی سے بھی( مثال: مرزا ادیب کی مٹی کا دیا) اپنے خراب حالات چھپائے نہیں جاتے( مثال: احسان دانش کی جہان دانش) اور اپنی ذات کے حوالہ سے تہذیب وثقافت کی بھی بات کی جاتی ہے (مثال: قرۃ العین حیدر کی کارجہاں دراز ہے) اپنا دفاع پیش کیا جاتا ہے( مثال: قدرت اللہ شہاب کی شہاب نامہ) اور خود اپنا محاسبہ کیا جاتا ہے( مثال: ڈاکٹر جاوید اقبال کی اپنا گریباں چاک) الغرض آپ بیتی میں اظہار و اسلوب کا بہت تنوع ملتا ہے ۔‘‘(۲)

                       اِیں طرحاں خود نوشت بارے چند ہک ݙوجھے ماہرین دے رائے کوں وی ݙیہدے ہائیں ۔بقول مولانا غلام رسول مہر :

’’آپ بیتی پر ہمہ گیر بے اعتمادی کا خطِ بطلان کھینچنا مناسب نہیں ۔دنیا کے عام ذخیرہ نڳارش کی طرح آپ بیتی بھی نقد و نظر سے باہر نہیں ۔ہمارے لیے غور وفکر اور چھان بین کے ذریعے سے یہ ہمہ وجود صحیح واقعات اخذ کر لینا مشکل نہیں لیکن نفس ِ معلومات صحیحہ کے نقطہ ِنڳاہ سے دیکھا جائے تو آپ بیتی کو ہر دور کے ذخیرہ تاریخی اور انبارِ عبرت پر ترجیح حاصل ہے۔‘‘(۳)

بقول مشفق خواجہ: 

’’ خود نوشت کا اصل مقصد انکشاف ِذات ہے لیکن سماجی قیود اور اخلاقی مفروضات اِسے پردہ ذات‘‘ بنا دیتے ہیں اور اس لیے یہ کہا جا سکتا ہے کہ اپنے آپ کو چھپانے کا بہترین طریقہ یہ ہے کہ خودنوشت سوانح عمری لکھ دی جائے۔‘‘(۴)

الطاف فاطمہ ’’خود نوشت دے بارے وچ اپنڑاں اظہار اِیں کریندن ۔

’’ایک اچھا ’’آپ بیتی ‘‘لکھنے والا جانتا ہے کہ جو اعمال اور افعال خود اس سے سرزد ہو چکے ہیں۔اُن کا تعلق اس کی ذات سے صرف اتنا رہ جاتا ہے کہ وہ اس کے نام اور ذات سے منسوب ہیں اور اب وہ دوسروں کی امانت ہیں کیونکہ دوسروں کواُن سے سبق لینا ہوتا ہے ۔‘‘(۵)

ابوالاعجاز حفیظ صدیقی’’ آپ بیتی‘‘ بارے اپݨی نویکلی رائے دا اظہار کریندن :

’’آپ بیتی عام طورپر قابل اعتماد سوانح نہیں ہوتی اور مکمل ،میعاری اور بے لاگ آپ بیتی لکھنا ممکن بھی نہیں کیونکہ حُب ذات صداقت کی راہ میں حائل ہوتی ہے ۔آپ بیتی لکھنے والا حُب ذات سے مجبور ہو کر کہیں کہیں اخفاء کہیں مبالغہ اور کہیں ملمع سازی کا مرتکب ہوتا ہے ۔کچھ باتیں ایسی بھی ہوتی ہیں جنہیں انسان اپنے آپ سے بھی چھپاتا ہے ۔دوسروں کواِن رازوں میں کیا شریک کرے ڳا ۔چنانچہ آپ بیتی میں سب کچھ کہہ دینا ممکن نہیں ہوتا ۔وہ معاشرتی حیوان ہے اس لیے وہ اپنی ذات کو بے نقاب کرتے ہوئے تحسین، ملامت اور دوسروں کے ردِ عمل سے یکسر بے نیاز بھی نہیں ہو سکتا ۔دوسروں کے بارے میں سچ بولنا نسبتاً آسان ہے مگر اپنے بارے میں لکھتے ہوئے کھردری صداقت کو ملحوظ رکھنا تقریباً ناممکن ہے ۔چنانچہ آپ بیتی لکھنے والا بسا اوقات اپنے عیوب کو چھپاتا ہے یا اُن کی تاویل کرتا ہے ۔خودمجرم کو اپنا منصب بننے کا موقع دیا جائے تووہ اپنے جرم کی شدت کو کم کرنے اور اپنے تئیں حق بجانب ٹھہرانے کی کوشش کرتا ہے اور ممکن ہو تو واقعے سے ہی انکارکر دیتا ہے۔‘‘(۶)

                       اِنہاں دانش وریں دیاں ڳالھیں سامݨے رکھ کیں جے اساں ڈاکٹر مہر عبدالحق دی خودنوشت ’’جو ہم پر گزری‘‘ د ا جائزہ گھنوں تاں اے ڳالھ سامݨے آندی ہے جو مہر عبدالحق ایں صنف کوں چنگی طرحاں سمجھ کرائیں اپݨی خود نوشت کوں پکھے ۔ہک ڳال جیڑھی توجہ دی طالب ہے جو ’’خودنوشت ‘‘ دے حوالے نال کہیں ماہر وی اِیں پہلو کو ں نئیں چھیڑ یا جو ’’خودنوشت‘‘ کینویں لکھݨی چاہیدی ہے ۔اتیں خودنوشت کتلی اہم ہوندی ہے۔اے تاں سچ ہے جو کوئی وی شخص اپݨی ’’آپ بیتی ‘‘ آپ لکھ سگدے پر میڈے خیال اچ آپ بیتی اُوں شخص دی اہم ہوندی ہے جیڑھا سماجی ،سیاسی،علمی یا ادبی حوالے نال اہم ہوندے کیوں ڄو کہیں وی قاری دی دلچسپی دا عنصر اُوں ویلھے قائم تھیندے جیرھے ویلھے خودنوشت لکھݨ آلے د ی ہستی کہیں وی شعبے وچ اہم ہووے۔نہ تاں اُو تحریر کہیں لکھاری دی فیملی اتیں قریبی رشتیں داریں تاہیں محدود تھی کے رہ ویندی ہے ۔اِین تناظر اِچ زیرِ نظر خودنوشت کئی اعتبار ولوں اہم ہے ۔پر ساڈا المیہ ہے جو اِیں تصنیف کوں لکھیں ہوئیں ترائے دہائیاں گزر چکُین پر ہالی تائیں خلقِ خدا دے سامݨے نیں آسگی ۔اپݨے اسلوب اتیں مواد پاروں مہر صاحب وی اِے خود نوشت بہوں میعاری ہے اتیں اردو زبان دے ڈوجھیں خود نوشتوں کنوں کتھائیں وی گھٹ کائینی ۔

                       اِیں خود نوشت اِچ مصنف ٻس داخلی کیفیات ،دلی احساس ،عملی تجربیں ،زندگی دے جذباتی پہلو اتیں بحثیت مجموعی زندگی بارے اپݨے نقطہِ نظر دی خوب ترجمانی کیتی ہے ۔عام طور تیں آکھیا ویندے جو خود نوشت لکھݨ سانگے ترائے صورتاں (سفر نامہ ،رپورتاژ ،روز نامچہ ) اہم ہوندین۔فاضل مصنف انہاں ترائے صورتاں کوں سامݨے رکھ تیں اپنی آپ بیتی کوں مکمل کیتے۔ انہاں اپݨی آپ بیتی دے چوݙاں باب بنڑائین ۔

(۱)خاندانی پس منظر(۲) اباجی اور امی جان(۳) پانچویں جماعت تک تعلیم (۴)ہائی سکول کے پہلے تین سال (۵)نویں اور دسویں کی تعلیم (۶) کالج(۷) سوزوساز کے آٹھ سال (۸)سحر ہونے تک (۹۴۳۔۱۹۴۷ء)(۹) سحر گرد گرد(۱۰)سرائیکی ثقافت کے مرکز میں(۱۱) لسانی تحقیق کی تکمیل تک (۱۲)لاہور ثقافت راوی کا مرکز (۱۳)نوکری کے آخری دس سال (۱۴)علمی ادبی اور تحقیقی کام کی تکمیل ۔

                       ڈاکٹر ،مہر عبدالحق ہک زود نویس لکھاری ھن ۔انہاں اپݨی زندگی وچ ۳۴کتاباں تصنیف کیتن ۔انہاں کتاباں وچ نصاب دے نال نال کہانیاں ،ناول ،تحقیق ،تنقید ،فریدیات، لسانیات ،تراجم ،تفسیر ،قواعد ِزبان ،فلسفہ ،تعلیم ،لُغت اردو اتیں شاعری شامل ہے ۔ایں سارے منظر نامے وچوں اینویں لگدے جو عبدالحق علمی ادبی حوالے نال ٻہوں وݙی قدآور شخصیت ہِن۔ انہاں زباناں (اُردو،سرائیکی ) کوں متاثر کیتا ۔انہاں اردو زبان دے ناں دے حوالے نال ہک منفرد رائے ڈتی۔ انہاں دی اے رائے ماہرین لسانیات سانگے نویں سوال پیدا کرݙتے ۔انہاں دے خیال مطابق ’’اُردو‘‘ دالفظ بنیادی طور تیں سرائیکی زبان دا لفظ ہے ۔اِیں حوالے نال اُو اپݨے اُستاد سید محمد شاہ بخاری دی رائے نال پورا اتفاق کریندے ھن ۔

’’نویں اور دسویں میں اُردو کی جو درسی کتاب پڑھائی جاتی تھی اُس کا نام ’’مرقع ادب‘‘ تھا۔اس میں محمد حسین آزاد کی کتا ب ’’آبِ حیات ‘‘ کا وہ باب بھی شامل تھا جس میں اُردو کے معنی ’’لشکر ‘‘ کے بتائے گئے ہیں اور ’’برج بھاشا‘‘ کے علاقے کو اُردو کا مولدٹھہرایا گیا ہے۔ استاد محترم قبلہ شاہ صاحب کا موقف اس سے مختلف اور زیادہ درست تھا ۔انہوں نے فرمایا : اڑدو ۔ڑکی آواز کے ساتھ خالص سرائیکی لفظ ہے ۔ترکی زبان میں یہ لفظ ترک سپاہیوں کی معرفت ’’سرائیکی ‘‘ سے منتقل ہوا ۔ترکی زبان میں ’’ڑ ‘‘ کی آواز نہیں ہے ۔اس لیے وہاں یہ لفظ ’’اردو ‘‘ ہو گیا ۔سرائیکی زبان میں یہ لفظ ’’انبوہ ‘‘’’ کثرت ‘‘ ’’زیادتی‘‘ ’’انبار‘‘ اور ’’ڈھری‘‘ وغیرہ کے معنوں میں بولا جاتا ہے اور ابھی تک متروک نہیں ہوا ۔مثلاً ہم کہتے ہیں آج دکانوں پر خربوزوں کے ’’اُڑد‘‘ لگے ہوئے تھے ۔اس طرح کالی گھٹائوں کے ہجوم دیکھ کر کہتے ہیں بادلوں کے ’’اڑو‘‘امڈے آرہے ہیں۔ سودا سلف لینے جائیں تو دکاندار سے کہتے ہیں ذرا ’’اُڑد‘‘ تولنا ،ترازو کے جھکائو کو ’’اُڑاند ‘‘ کہتے ہیں ۔یہ مشتقات کسی اور زبان میں نہیں ہیں ۔لہذا ’’اُڑدو ‘‘ سرائیکی لفظ ہے اور یہی اس کا درست تلفظ ہے۔تاریخی اعتبار سے دیکھا جائے تو برصیغر پاک و ہند میں مسلمانوں کی آمد اور اس کے نتیجے میں عربی اور فارسی کے اختلاط سے جو نئی زبان وجود میں آئی اسے وادی سندھ کے مرکز ملتان نے ’’اُڑدو‘‘ کا نام دیا ۔کیونکہ وادی سندھ ہی وہ سرزمین ہے جس میں یہ لسانی اختلاط پہلی بار ہوا ۔‘‘(۷)

                       اِیں ڳالھ دا حوالہ انہاں اپݨی خود نوشت دے پنجویں باب اِچ ݙتے اس باب دا عنوان’’نویں اور دسویں کی تعلیم‘‘ ہے۔ایں باب اِ چ ایں ڳالھ دا وی اندازہ تھیندے جو انہاں کوں سکول دی زندگی دی شروعات اِچ اینجھے اساتذہ کرام مِل گئے ھن جنہاں اوندے اندرعلمی ادبی ذوق کوں پروان چڑھائے ۔انہاں اساتذہ نیں شروع وچ ہی مہرعبدالحق کوں سرائیکی زبان وادب نال جوڑ ڈتے ۔اِیں خود نوشت دے پہلے باب کولوں گھن کیں آخری باب تئیں سرائیکی نال انہاں دی وابستگی آسانی نال محسوس کیتی ونج سگدی ہے ۔

                       ایں خود نوشت دی ہک خصوصیات اے وی ہے کہ ایندے وچ جتھاں مہر صاحب نے اپݨے خاندان دے حال حویلے ڈتن اتھاں انہاں نیں تاریخ کولوں وی پورا ستفادہ کرتیں مستند حوالے پیش کیتن۔ایں آپ بیتی دے پہلے باب ’’خاندانی پس منظر‘‘ اِچ اُنہاں سمرا خاندان دی وضاحت کریندیں ہوئیں ’’سُمیرین ‘‘ تہذیب د ا بھر پور حوالہ ݙتے ۔او لکھدن:

’’راقم الحروف کی کتاب ’’Soomres  The‘‘ میں یہ حقیقت پوری وضاحت کے ساتھ بیان کی گئی ہے کہ قبائلی نقل و حرکت کے اس قدیم زمانے میں میسوپوٹیمیا ‘ جنوبی ایران اور موجودہ سندھ اور بلوچستان ؛ اس طرح الگ الگ علاقے نہیں تھے ۔جس طرح آج کی ملکی تقسمیں انہیں ظاہر کرتی ہیں نہ ان کے درمیان کوئی سرحد یں تھیں اور لوگو ں کی آمدورفت پر کوئی پابندیاں عا ئد تھیں۔ وسط ِ ایشیاء سے نکل کر اِدھر اُدھر گھومنے پھرنے والے  قبائل میں سے بعض نے کہیں کہیں مستقل آبادیاں قائم کر لی تھیں اور بعض ابھی مستقر کی تلاش میں تھے ۔تاہم یہ سب ایک ہی اصل اور نسل کے لوگ تھے ۔غیر سامی النسل ہونے کی وجہ سے ’’سُمیر ‘‘ کہلاتے تھے ۔سندھ ،عراق ،بلوچستان اور جنوبی ایران کی تہذیب کو مورخین نے ’’سمیری تہذیب‘‘ کا نام دیا ہے ۔اس تہذیب کے بانی مبانی ’’سُمرا‘‘ تھے جو آج سندھ میں سومرو ،عراق میں سُمرا ،وسطی وادی میں سمرا ، سمراہ وغیرہ کے نام سے جانے پہچانے جاتے ہیںاور زندہ اور پائندہ قوم کی حیثیت رکھتے ہیں ۔‘‘(۸)

                       ’’دی سومروز ‘‘ دی اشاعت کوں چھولی سا ل تھی گئین پر ہالی تائیں مہر صاحب دی ایں ڳالھ دی کہیں وی تردید کائینی کیتی جو سمرا خاندان دا تعلق ’’سمیرین‘‘ تہذیب نال ھا ۔ایں باب اچ اُنہاں آریاؤں دے مقابلے وچ سُمرا ویں کوں زیادہ مہذہب اتیں تمدنی زندگی دا علمبردار آکھیے۔ ایں باب اِچ مہر عبدالحق نیں ٻہوںمستند کتاباں دے حوالیں وچوں’’ سمرا ویں ‘‘دے خاندانی پس منظر کوں اُجاگر کیتے۔ انہاں کتاباں وچوں ’’راج ترنجنی ‘‘ اتیں وقائع راجستھان ‘‘ وی شامل ھن ۔ا نہاں کتا باں دی مدد نال انہاں لفظ ’’سمرا‘‘ کوں واضح کیتے ۔

’’وقائع راجستھان ‘‘ وچ ہک جاہ امرا ۔سومرا دا ذکر اِیں طرحاں کریندن:

’’او مرا کے صحیح معنی معلوم نہیںہو سکے ۔سرائیکی اور سندھی زبانوں میں ’’تھر‘‘ کے رہنے والوں کو ’’تھوری‘‘ کہتے ہیں ’’سُر‘‘ لڳانے والوں کو سوری کہتے ہیں دھبے دور کرنے والا دھوبی ہے ۔اسی اصول کے تحت امری کا باشندہ’’اومری‘‘ کہلائے ڳا۔ ۔سمرائوں نے اِسی امری کے مقام پر جو سندھ اور بلوچستان کی سرحد پر واقع ہے ،کاشتکاری کو فروغ دیا تھا جب یہاں سے نقل مکانی کر کے دوسری جگہ پہنچے تو امری کے حوالے سے رہیں ’’اومری سمرا‘‘ اور پھر ’’اومرا سمرا ‘‘ کہا گیا ۔تورات میں ایک بادشاہ کا نام ’’اومری ‘‘ بتایا گیا ہے ۔(۹)

                       اِ یں کتاب دے حوالے نال اُنہاں ’’سمرا ‘‘ لفظ دی عجیب و غریب توضیح پیش کیتی ہے۔ ’’وقائع راجستھان ‘‘دے حوالے نال ہک بیا اقتباس ڈیکھو :

’’اسرائیل کے لوگ آپس میں بٹے ہوئے تھے ۔کچھ لوگ گیناتھ کے بیٹے تبنی کو بادشاہ بنانا چاہتے تھے اور کچھ اومری کے حق میں تھے ۔آخر کار اومری یہود ا کے بادشاہ آساکی حکومت کی اکتیسویں سال بادشاہ بنا اور اس نے بارہ سال حکومت کی پھراُس نے ’’شیمیر ‘‘ نامی ایک شخص سے سمیریا پہاڑی چھ ہزار نقرئی ٹکڑے دے کر خرید لی ۔اومری نے قلعے تعمیرکر کے اس پہاڑی کو محفوظ مقام بنایا اور پہاڑی کے سابقہ مالک ’’شیمیر‘‘ کے نام پر ایک شہر’سمیریا ‘‘ آباد کیا ۔‘‘(۱۰)

                       ایں باب اِچ انہاں اپݨے ݙاݙے دے حوالے نال پوری بے باکی نال ڳالھ کیتی اے جو لیہ دے سُمرا ویں دے سماجی مزاج کینویں ھن ۔اُو لکھیندن :

’’ دا دا جان کے صرف اتنے ہی حالات مجھ تک پہنچے ہیں جتنے یہاں بیان کر رہاہوں۔یہ اپنے والدین کے اکلوتے بیٹے تھے اور جانشینی کے اصولوں کے مطابق خاندان میں سب سے بڑے تھے ۔سندھی زبان میں ایسے سینیئر مدسٹ سربراہ خاندان کو وݙیرا یا پڳاڑا (پک دار) کہتے ہیں ۔ملکیت میں بھی سب سے زیادہ تھے جتنی اراضیات ان کے لیے تھی اتنی باقی سارے خاندان کی تھیں ۔مثل مشہور ہے کہ جب بیرونی دشمن آنکھوں سے اوجھل ہو جاتا ہے تو انسان اپنے اندر سے اپنا دشمن ڈھونڈ نکالتا ہے یہی کچھ داد اجان کے ساتھ ہوا۔ اپنوں میں سے کوئی حاسد اُٹھا دا دا جان سے دوستی ڳانٹھی انھیں چرس ڳانجے کا عادی بنا دیا اور پھر زمین ہتھیانی شروع کر دیں ۔کثیر ملکیتوں کا نشہ پہلے ہی چڑھا ہوا تھا ،چرس ڳانجے کے نشے نے سوچنے سمجھنے کی تمام صلاحیتوں کو ماوف کر دیا ۔جھوٹی انافیاضی کا روپ دھار کر تسکین کی راہیں نکا ل رہی تھی ۔دادا جان نے اپنی سب ملکیتیں انہی نشوں کی بھینٹ چڑھا دیں ۔گھر پھونک تماشا دیکھنے کی ایک وجہ یہ بھی ہو سکتی ہے کہ دادا جان کے ہاں شادی کے تقریباً پندرہ سال بعد تک بیٹیاں ہی پید ا ہوتی رہیں ۔قصیدہ خواں خوشامدیوں کے ہاتھ یہ دلیل آگئی کہ اتنی بڑی جائیداد اور لوگ لے جائیں گے ۔کوئی وارث نرینہ اولاد تو ہے نہیں، لہذا کیوں نہ خود کھاو اور مزے اُڑائو چنانچہ عشرت ِامروز کے فریب میں آکر فکر فردا کو بھول گئے اور ایسی غفلت برتی کہ جب ۱۸۸۲ء کے لگ بھگ ابا جی کی ولادت ہوئی تو تمام ملکیتیں بک چکی تھیں ۔(۱۲) 

                       انہاں دی آپ بیتی داݙوجھاباب ’’ابا جی اور اماں جاں ‘‘ دے عنوان نا ل موجود ہے۔ اِیں باب اِچ مہر عبدالحق اپݨے والدین دی شخصیت اتیں سماجی خاندانی رویاں دی نشان دہی کیتی اے ۔انہاں اِیں باب اِچ انگریزی حکومت د ے کجھ معاملات کوں وی بیان کیتے ۔انہاں اے وی ݙسائے جو انہاں د ی اما ں سیݨ دا تعلق ’’اعوان‘‘ قوم نال ھا ۔اتھوں اے پتہ لگے جو مہر صاحب نجیب الطرمین ’’سُمرا‘‘ ناںہن۔اِیں باب اِچ انہاں اے ڳالھ واضح کیتی جو انہاں دا تعلق ’’سمرا ‘‘ قوم دی اُوں پھلی وچوں ھا جیندے وچ تعلیم دی روایت پہلے کن موجود ہئی ۔

’’پانچویں جماعت کی تعلیم ‘‘ اِیں خود نوشت دا تریجھا با ب ہے ۔ایندے شروع اِچ مہر صاحب آپ بیتی بارے لکھدن جو ’’جس کسی نے یہ کہا ہے خطائے بزرڳان گرفتتں خطااست ‘‘ اُس نے یقیناً کبھی آپ بیتی نہیں لکھی ۔اپنے اور آبائو اجداد کی زندگی کے حالات پر سے پردہ اُٹھانا بڑا مشکل اور دُکھ دینے والا کام ہے ۔احتیاط صرف اتنی برتی جا سکتی ہے کہ اُن کی خطائوں کو انہی کے ماحول میں دیکھا جائے اور انھیں خطا کی بجائے مجبوری یا تقاضائے وقت سمجھا جائے ۔‘‘(۱۳)

                       مہر صاحب دے ایں بیان توں آپ بیتی دا پتہ لگدے جو خطا کرݨ فطرت ِانسانی ہے۔ اِیں واسطے صرف خطا کوں ڈیہدیں ہوئیں کہیں شخص بارے منفی حتمی رائے قائم نئیں کرݨی چاہیدی پر آپ بیتی سانگے اے وی ضروری ہے جو حقیقت کوں کہیں پردے وچ نئیں لکاونڑاں چاہیدا مہرعبدالحق اپݨی آپ بیتی اِچ پوری ایمانداری نال اپݨے تیں اپݨے خاندان بارے اظہار خیال کیتے۔ ایں باب اِچ مصنف اپݨی ابتدائی تعلیم اتیں اپݨے علاقے دے تعلیمی ماحول اُتیں بے لاگ تبصرہ کیتے ۔پنجویں جماعت داا متحان پاس کرݨ توں بعد انہاں کو ں اندر بھان بھراتری سکول لیہ اِچ داخل کر اݙتا گیا جیندے ہیڈ ماسٹر داناں لالہ آسارام ہائی ۔ایں سکول اچ انہاں ہک اپݨے ہم جماعت داذکر وی کیتے جیرھا سائنسی شعور رکھیندا ہائی تیں اُوں طالب علم انہاں ݙیہاڑیں وچ کئی حیران کن کارنامے وی سرانجام ڈتے ہن ۔ایندے علاوہ مہر صاحب نے اپنڑاں ہک ذاتی تحربہ وی بیان کیتے جو کرڑی دی پُچھ جیرھی کٹیج ویندی ہے اوندی ’’پھڑکار‘‘ دیر تاݨی رہ ویندی ہے ایندی وجہ کرڑی دی پُچھ اتیں اوندے جسم دااُو تعلق ہے جیندی بنیاد باہمی وابستگی نال جُڑی ہوئی ہے۔ ایکوں انہاں Love Currentدا نانواں ڈتے جیرھی انہاں اجزاء کوں ہک ڈوجھے دے نال اپݨے کُل دے نال جکڑی رکھدی ہے ۔ایندے علاوہ انہاں ایں باب اچ ہندو تعصب دیاں وی کئی تصویرا ں اپݨے قاری اگوں رکھݨ دی کوشش وی کیتی ہے ۔ایں باب دے اخیر اِچ انہاں لیہ دی معروف روحانی ہستی صوفی غلام حسن سواگ داواقعہ چشم دید بݨ تیں سݨائے جو کینویں ہک سکھ آفیسر دی ذال صوفی صاحب دی شہادت آلی انگل دے اشارے نال مسلمان تھئی ہائی ۔

                       اِیں آپ بیتی دا اگلہ باب ’’نویں اور دسویں کی تعلیم‘‘ دے عنوان نال ہے۔ ایندے وچ انہاں اپݨی تعلیمی کارکردگی اتیں اپݨی دلچسپی بارے کھُل تیں ڳالھ کیتی ہے۔اپݨے سکول اتیں سکول دے باہروں تھیوݨ آلے سارے معاملات اتیں دید سٹی ہے ۔۱۹۲۹ء دے سال جڈاں لیہ اِچ بہوں وڈا سیلاب آیا ہئی تاں لیہ دی ساری وسوں اِیں سیلاب اِچ لڑھ گئی ہائی ایندے بارے اُولکھدن :

’’اِ س سال دریائے سندھ کے غیظ و غضب نے معمول کے تمام انتظامات کو ملیامیٹ کر کے رکھ دیا ۔بڑے بوڑھے کہنے لگے ہم نے بلکہ ہمارے باب دا دا نے بھی اِس شدت کا سیل بلا خیز پہلے کبھی نہیں دیکھا تھا ۔گزٹیئر مرتب کرنے والے محققین کے مطابق اگر ہم کالا باغ سے جنوب کی طرف دریائی سفر پر روانہ ہوں تو ہم دیکھیں گے کہ دریائے سندھ کا مشرقی کنارہ ایک میل پر ایک فٹ کم ہوتا چلا جاتا ہے ۔حتیٰ کہ کوٹ سلطان کے مقام پر جو لیہ سے ۱۴میل جنوب میں واقع ہے ،کنارے کی بلندی اور پانی کی سطح برابر ہو جاتے ہیں پر اس حساب سے ۱۴فٹ نہیں تو کم از کم دو قد آدم کے برابر گہر ا پانی ہر طرف ٹھاٹھیں مار رہا تھا ۔یہ تباہ کن سیلاب اتنا اچانک آیا تھا کہ کسی کو مال اسباب تو ایک طرف رہا اپنی اور اپنے بال بچوں کی جان بچانے کی مہلت بھی نہیں ملی تھی ۔کچے پکے مکانات گر گئے۔ درخت جڑوں سے اُکھڑ گئے ،مال مویشی بہہ گئے ،کھانے پینے کو کچھ نہ رہا ،نہ کہیں آگ نہ دھواں نہ روشنی ،ہر طرف پانی ہی پانی ،تاحد نظر پانی اور پانی پر تیرتی ہوئی انسانی نعشیں ،کریہہ ِ المنظر آبی جانور ،اژ دہا او ر سانپ ،کچھ لوگ صرف اس وجہ سے زندہ بچ گئے تھے کہ انھیں کہیں کہیں بڑے بڑے تناور درختوں پہ چڑ ھ جانے کا موقع مل گیا تھا ،گوکہ دھڑ کا یہی لڳا ہوا تھا کہ درخت اب گرا کہ اب گرا ۔‘‘(۱۴)

                       اِیں آپ بیتی دا اگلہ باب ’’کالج ‘‘ دے عنوان نال ہے ۔۱۹۳۰ء اِچ مہر صاحب کوں انٹر دی تعلیم سانگے ایس ۔ای کالج بہاولپور اِچ داخل کرایا ڳیا ۔اُوں ویلھے سرائیکی وسیب اِچ ملتان ،بہاولپور اتیں ڈیرہ اسماعیل خان دے علاوہ کتھاہیں وی کالج کائنا ہا ۔اِیں باب اِچ انہاں اپݨے کالج دے یکے حال و احوال دے نال بہاولپور شہر اتیں شہر وچ وسدے لوکاں ،ایندے شاہر دے علمی ،تعلیمی ،تہذیبی اتیں ثقافتی ماحول اُتیں پوری پوری ڳال کیتی اے ۔مہر صاحب اتھائوں ولا گریجوائشن کیتی ہئی۔

                       اُنہاں ݙہنیاں احمدندیم قاسمی وی اتھائوں دا طالب علم ہا ۔جیندے نال مہر صاحب دیاں ٻہوں ملاقاتاں ریہاں ۔۳۰جو ن۱۹۳۵ء کو ں آپ نیں بی اے دا امتحان اعلیٰ سکینڈ ڈویثرن نال پاس کیتا ۔ایں سال کوئٹہ وچ بہوں خوفناک زلزلہ آیا ہئی جیندی وجہ کولوں کوئٹے دا اوھا شاہر موت دی گھاٹی وچ ونج لتھا ہائی ۔اِیں زلزلے دی تفصیل وی ایں باب دا ہک حصۂ ہے۔

                       ’’سوزوساز کے آٹھ سال( ۱۹۳۵ء۔۱۹۴۳ء )اِیں سوانح عمری دا ہک طویل باب ہے۔ جیندے وچ مہر صاحب اپݨی مزید تعلیم ،ملازمت اتیں اپݨی پہلی شادی (۱۹۳۸ء) دے حال احوال نال نال ملک دے سیاسی حالات دی بیان کیتن ۔اے باب پڑھدیں ہوئیں اندازہ تھیندے جو اُوں ویلھے تعلیم اتیں ملازمت کیتلا اوکھی ہوندی ہائی ۔انہاں ݙینہاں مہر صاحب کوں سرائیکی زبان اُتیں تحقیق کرݨ دا شوق تھیا ۔اِیں آپ بیتی دا اٹھواں باب ’’سحر ہونے تک‘‘ (۱۹۴۳ء۔۱۹۴۷ء) ایں باب اچ انہاں اپݨی ملازمت اتیں خاندانی مسائل اُتیں ڳالھ مہاڑ کیتی اے ۔انہاں ݙسائے جو انہاں کوں گورنمنٹ دی مستقل ملازمت ملݨ سانگے تقریباً ݙڈھ سال لگ ڳیا ہیئی ۔اِیں توں پہلے انہا ں ݙو  ݙو مہیناں کیتے میانوالی ،چیچہ وطنی ،ساہی وال ،اتیں خان گڑھ وچ عارضی نوکریاں کیتاں ہن ۔اِیں دوران انہاں سرائیکی زبان دے حوالے نال عملی تحقیق دا آغازوی کرݙتا ہائی ۔

’’سرائیکی زبان کے ذخیرہ الفاظ اور اس کے پختہ اصول و قواعد کا اندازہ ڈی ۔سی آفس کی لائبریری سے ہوا تھا ۔اب قدرت نے مختلف لب و لہجے والے علاقے پھر ا کراس زبان کے محاسن کا براہ راست مشاہدہ کرا دیا ۔‘‘(۱۵)

                       اِیں باب اچ اُنہاں علامہ اقبال اتیں حضرت خواجہ غلام فریدؒ اتیں پاکستان دے قیام بارے وی اپݨی رائے دا اظہار کیتے ۔خواجہ غلام فریدؒ ہوراں دے کلام بارے مہر عبدالحق آہدن :

’’خواجہ صاحب کی وفات ۱۹۰۱ء میں ہوئی ۔کتنے افسوس کا مقام ہے کہ ۱۹۴۴ء تک نہ خواجہ کے کلام کا ترجمہ ہوا اور نہ اسے عام کیا گیا ۔علامہ طالوت نے مبسوط مقدمہ لکھ کر دیوان فریدی کا بھر پور تعارف کرایا ۔میری خوش قسمتی کہ ان کے توسط سے مجھے بھی اس عظیم شاعر کے آفاقی پیغام کو سمجھنے کا موقع ملا۔‘‘(۱۶)

                       نواں باب ’’سحر گرد گرد ‘‘(۱۹۴۸ء۔۱۹۴۹ء )دے عنوان نال ایں کتاب دا حصہ ہے۔ عنوان دی مناسبت نال مہر صاحب اپݨے کجھ تلخ واقعات دا اظہار کیتے۔ انہاں واقعات تو ں لگدے جو محکمہ تعلیم خصوصاً سکول ڈیپارٹمنٹ شروع کولوں مسائل اِچ گھریا ہویا ھا ۔

                       ڈاہوںباب ’’سرا ئیکی ثقافت کے مرکز میں ‘‘ ۱۹۵۰ء د ے عنوان نال موجود ہے ۔اِیں باب اِچ سرائیکی زبان اتیں ثقافت بارے طویل ڳالھ مہاڑ کیتی گئی اے ۔مہر صاحب اپݨی تحقیق دے نال بعض تاریخی ،تمدنی اتیں جغرافیائی حوالیں نال ’’جام پور‘‘ کوں سرائیکی ثقافت دا مرکز قرار ڈتے ،  ہک اقتباس ملاحظہ کرو :

’’جام پو ر کے علاقے کی سرائیکی نرم لہجے کی زبان ہے جو جیکب آباد تک بولی جاتی ہے۔ لوگ طویل جملے نہیں بولتے بلکہ چھوٹے چھوٹے فقروں میں بات کرتے ہیں ۔حال احوال پوچھنے اور بتانے کا عجیب اور منفرد رواج ہے ۔حال نہ پوچھنا سخت معیوب سمجھا جاتا ہے۔ ہر ملاقات پر حال پوچھا اور سنایا جاتا ہے ۔ہم عمر اور ہم رتبہ شخص سے میزبان رسمی دعاسلام کے بعد کہے ڳا ! ادا حال ݙے (بھائی جان اپنا حال احوال سنائیں) عمر یارتبے میں بڑے آدمی کو ادا کی بجائے ’’سائیں ‘‘ کہیں گے ۔اور ارد گرد اگر اکیلا ہے توحال شروع کر دے ڳا اور اس کے ساتھ اور لوگ بھی ہیں تو وہ ہر ایک کو باری باری دعوت دے ڳا کہ تم حال سناؤ۔ آخر میں وہ خود گروپ لیڈر کی حیثیت سے حال سُنانا  شروع کر دے ڳا اور پور ی تفصیل بیان کرنے کے بعد اپنی آمد کا مقصد ظاہر کرے ڳا ۔‘‘(۱۷) 

                       انہاں معاشرتی ڳالھیں دے نال نال انہاں جام پور دی جغرافیائی حالت اتیں اتھوں دیاں علمی اتیں ادبی شخصیات تیں وی روشنی سٹی ہے ۔جام پور دے نال نال تونسہ شریف دے لوکاں اتیں شاہ سلیمان تونسوی بارے وی ڳال کیتی تیں تونسہ شریف دے لوکاں بارے ڳالھ کریندیں ہوئیں آہدن :

’’تونسہ کے لوگ خوش وضع ،ہمدرد ،محنتی اور جفا کشی کے عادی ہوتے ہیں۔کہتے ہیں کہ دنیا کا کوئی معروف اور غیر معروف خطہ ایسا نہیں ہے جہاں تونسہ کا کوئی شخص نہ پہنچا ہو شرح تعلیم یا فتگی خاصی بلند ہے ۔ایک خصوصیات یہ ہے کہ تونسے کارہنے والا کہیں بھی ہو اپنی زبان ،سماجی روایات ،معاشرتی اقدار اور ثقافت کو نہیں بھولتا داستان گوئی کا قدیم ثقافتی رواج اس علاقے میں ابھی تک جاری ہے ۔میں نے ریتڑہ کے ہیڈ ماسٹر محمد یار صاحب کو اپنے ساتھ رکھا اور سرکاری فرائض ادا کرنے کے بعد فارغ وقت میں داستا ن گو حضرات اور مقامی شعرا ء کے ساتھ نشستیں کرتا رہا ۔اِس علاقے میں سرائیکی لوک ادب متنوع صورتوں میں زبان زد خلائق ہے ۔‘‘(۱۸) 

                       مہر صاحب کوں جام پور اِچ ملازمت دے دوران کجھ عرصے کیتے تحصیل تونسہ اِچ بطور اسسٹنٹ ڈسٹرکٹ انسپکٹر آف سکولز عارضی طور تیں تعینات کیتا ڳیا ہائی ایں دوران بہوں ساریاں انہاں دیاں یادداشتاں ایں باب دا حصہ ھن ۔ایں باب اچ اُنہاں چراغ اعوان دی ہیر د ا ذکر وی کیتے ۔

’’یہ قصہ آج سے تقریباً تین سو سال پہلے یعنی ۱۱۲۱ھ کا لکھا ہوا تھا اور اس کے کسی قلمی نسخے کے دستیاب ہونے کی کوئی امید نہیں تھی ۔اس لیے مَیں نے کیفی صاحب سے کہا کہ ان دونوں نسخوں، یہ دونوں( نسخے مہر صاحب کو چودھری محمد صدیق کی دکان سے کتابچوں کی صورت میں ملے تھے ،دونوں ہی ’’ ہیر‘‘ از چراغ اعلان کے قصے کے تھے) کا تقابلی مطالعہ کر کے ایک تیسرا صحیح نسخہ مرتب کریں ۔چنانچہ انھوں نے بڑی خوشی سے میری یہ گزارش منظور کر لی اور بڑی محنت اور عرق ریزی کے بعد ایک صیحح نسخہ مرتب کر دیا ۔تیس سال بعد مَیں نے ڈاکٹر طاہر تونسوی صاحب سے ایڈٹ کرا کر سرائیکی ادبی بورڈ ملتان کی طرف سے اسے شائع کر ا دیا ۔‘‘(۱۹)

                       مہر صاحب دے ایں بیان توں ظاہر تھیندے جو سرائیکی زبان و ادب دی تحقیق اِچ انہاں دیاں لسانی اتیں علمی خدمات جام پور نال جُڑیاں ہویاں ھن ۔ایں ڳال دا اعتراف کریندیں ہوئیں لکھدن :

’’اُن دنوں سرائیکی زبان مختلف علاقوں میں مختلف ناموں سے پکاری جاتی تھی لوگ اس کا قدیمی نام’’سروکی‘‘ یا سرائیکی بھول چکے تھے جس کے معنے ہیں ’’سر‘‘ کی زبان ،اوپر کے علاقے کی زبان یاد ریائے سندھ کے بالائی میدانی علاقے کی زبان وادی سندھ ٹکڑوں میں بٹ گئی تو اس کی زبان کا بھی مختلف ٹکڑوں کے ناموں سے منسوب ہونا قدرتی امرتھا ۔چنانچہ یہ کبھی اُچی کہلائی ،کبھی ریاست بہاولپوری یا احمد پوری کے نام سے پکاری گئی ۔مظفرگڑھ میں اِسے مظفر گڑھی ،ڈیرہ غازی خان میں دیرہ وال ،بلوچوں کے جنوبی علاقوں میں جگدالی یا یغدالی ،ڈیر اسماعیل خان میں ہند کو اور ملتان میں ملتانی کا نام دیا گیا۔ تا ہم لوگ اپنے اپنے علاقے کو اہمیت دینے کی غرض سے اِس زبان کو علاقائی نام دینے لگ گئے تھے ۔میری اس بیس سالہ خاک گردانی نے بالکل واضح طور پر ثابت کر دیا تھا کہ جہاں جہاں میں گھومتا پھرتا ہوں وہاں کی زبان و ثقافت ایک ہی ہے ،اصول و قواعد کے اعتبار سے نہایت پختہ زبان ہے اور ذخیرہ الفاظ کی وسعت میں اس زبان کا کوئی ثانی نہیں ہے ۔پھر تاریخی نقطہ ٔنظر سے جائزہ لیا تو واضح ہو گیا کہ عربی او ر فارسی اور دوسری زبانوں نے ،جو سندھ کے فاتحین کی معرفت یہاں پہنچی تھیں، جس مقامی زبان کو سب سے زیادہ متاثر کیا ہے وہ یہی زبان ہے ۔اس آخری بات کے حوالے سے’’اُردو‘‘زبان کہلانے کی مستحق بھی یہی زبان ہے جسے اب ’’ملتانی‘‘ کہا جاتا ہے ۔یہی بات ۱۹۳۰ء میں میرے استاد محترم سید محمد شاہ صاحب نے مجھے بتائی تھی اور اسی بات کے شواہد میرے طویل مطالعے نے مہیا کیے تھے ۔چنانچہ اپنے مطالعے اور مشاہدات کے مختصر نکات میں نے اورنٹیل کالج لاہور کے پرنسپل ڈاکٹر سید محمد عبد اللہ صاحب کو لکھ بھیجے اور گزارش کی کہ میں ’’ملتانی زبان اردو کی ماں ہے ‘‘کے موضوع پر تحقیقی مقالہ لکھ کر پی ایچ ڈی کرنا چاہتا ہوں ‘مجھے یونیورسٹی کی طرف سے اجازت دی جائے ، سید صاحب بہت خو ش ہوئے ۔مقالے کا عنوا ن بدل دیا اور فرمایا کہ اے ’’ملتانی زبان اور اس کا اردو سے تعلق ‘‘بنادو۔ مقالے کا خلاصہ مختلف ابواب میں تقسیم کر کے بھیجو اور درخواست کے ساتھ ان کتابوں کی فہرست بھی ارسال کرو جو تمہارے مطالعے میں آئیں گی۔ مَیں نے حکم کی تعمیل کی۔ ایک مہینے کے بعد یونیورسٹی کی منظوری آگئی ۔ڈاکٹر سید محمد عبداللہ صاحب خود میرے مقالے کے نگران بن گئے اور مَیں نے جام پور میں ہی اتنا بڑا تحقیق کا کام شروع کر دیا‘‘(۲۰)

                       وقت ثابت کیتے جو ایہا تحقیقی بنیاد اگو ونج تیں سرائیکی زبان دی مزید تحقیقیں کیتی ۔مہر صاحب اگوں ٹرتیں فرید یات اِچ بنیادی نوعیت دا کم کیتے اتیں کلام فرید دی فرہنگ کوں ترتیب ݙتا ۔سرائیکی زبان اِچ ترجمے کرتیں ا نہاں سرائیکی زبان اِچ وسعت پیدا کیتی ۔تھل دی تہذیب، ثقافت ،لوک ادب اتیں ریت روایت کوں نویں انداز اِچ پیش کیتا ۔ 

                       ایں آپ بیتی دا اگلا با ب ’’لسانی تحقیق کی تکمیل تک (1951ء۔1957ء) دے عنوان نال موجود ہے ۔ایں باب اِچ اُنہاں اپݨی پی ایچ ڈی اتیں سرائیکی لوک ادب اتیں ٻہوں ساریاں کتاباں دے حوالے نال تحقیق دے مختلف مراحل اتیں وݙے جامع اتیں مدلل انداز اِچ روشنی سٹی ہے۔ ’’لاہور۔ثقافت راوی کا مرکز‘‘ باہوراں باب ہے ۔اِیں باب دا آغاز انہاں لاہور توں ناراضگی نال شروع کیتے ۔انہاں لاہور دے سماجی رویے اتیں اتھوں دی بے راہ روی کوں اجاگر کیتے۔ اِیں باب اِچ مہر صاحب دیاں بہوں ساریاں ڳالھیں نال اختلاف کتیا ونج سگدے۔ جتھاں انہاں کلچر دی ڳالھ کیتی اے اُتھاں بہوں ساریں میٹرو پولٹن شہریں دی تات کرݨی پوسی۔ اج وی اساں جے کرا چی اتیں اسلام آباد کوں ݙیکھوں تاں ساکوں لاہور وانگے اُتھاں وی اے کلچر ݙیکھݨ کوں مِلسی ۔اِیں باب اِچ اُنہاں کوں پنجابیاں دی لاغرضی اتیں لاپروائی دی شکایت اے۔ اتھاں پنجابیاں نال تعصب داحوالہ موجود اے ۔اِیں باب اِچ لکھدے ہوئے مہر صاحب ڳالھ کریندن جو:

’’آج ۱۹۹۲ء دیں جبکہ یہ سطور لکھ رہا ہوں پاکستانی معاشرہ جس بحران میں مبتلا ہے اس کی ذمہ داری صرف او ر صرف اُس وقت کے ایجوکیشنٹس پر عائد ہوتی ہے جو قول اور عمل کے تضادات کا شکار ہو گئے ،ذاتی مفادات کے سیلاب کے سامنے نہ ٹھہر سکے اور ان مقاصد کو بھول گئے جن کی خاطر پاکستان وجود میں آیا تھا ۔میر ی حیثیت ایک معمولی ٹیچر کی تھی ،بس ذرا پرانا ٹیچر تھا ۔ذہانت ، قابلیت ، دیانتداری ، اعلیٰ صلاحیت ، علمی استعدار ، بلکہ سیرت وکردار کے جانچنے کا میعار گزیڈ اور عہدہ تھا ۔چھوٹے آدمی کو کوئی حق حاصل نہ تھا کہ وہ کوئی بڑی بات کرے یا بالا تر لوگوں پر تنقید کرے۔اگر کسی چھوٹے ملازم سے کوئی کام کی بات حادث ہوجاتی تو وہ اس کے بالا آفیسر کے کھاتے میں چلی جاتی کیونکہ یہ تصورکر لیا گیا تھا کہ مذکورہ بالا صفات کی اجارہ داری صرف افسروں کے پاس ہے ۔چھوٹے ملازمین سے اسی طرح کام لے لیا جانا چاہیے جس طرح کاشتکار بیل یا ٹریکٹر سے کام لیتا ہے۔انفرادیت اور استحصالی رویوں کے اِس ماحول میں کسی کو کیا پڑ ی تھی کہ قومی سطح پر سوچتا یا بے لوث خدمت ِ وطن کی طرف قدم بڑھاتا ۔قارئین وطن کی لائی ہوئی تہذیب کا یہی تقاضا تھا ۔‘‘ (۲۲)

انہاں دے نزدیک تارکین وطن اَتیں ساݙیاں وستیاں ،گوٹھ ،شاہر بزاراں تیں آکیں قبضہ کر گھدے ۔مذہب کوں بنیاد بݨا تیں انہاں لوکاں اتھوں دی شاخت اتیں تہذیب کوں اُجاڑ کیں رکھ ڈتے ۔اج ستر سال گزر ونجݨ دے بعد وی اتھوں تاں مقامی سوچیندے جو میں ونجاں تاں کتھاں ونجاں؟

                       ’’نوکری کے آخر ی دس سال ‘‘آپ بیتی دا تیرواں باب ہے ۔اِیں باب اِچ انہاں نیں ۱۹۶۱ء توں ۱۹۷۱ء تائیں اپݨی ملازمت دا حال ݙتے۔انہاں شروع اِچ ݙسائے جو ساݙے کولوں سکول اِچ ڈیپارٹمنٹ دی حالت ٻہوں خراب ھائی ۔انہاں اپݨی ذاتی کوشش نال اپݨے سکول کوں سدھارݨ دی اہرکیتی اور انہاں نیں آخر کا ر اپݨے سکول کوں ڈسٹرکٹ دا سب توں وݙا ادارہ بݨا گھِدا۔ اِیں باب اِچ انہاں نیں اپݨی معاشی پریشانیاں دا حوالہ وی ݙتے ۔انہاں آخر تیں اے ݙسائے جو انہاں ملتان آکیں قرآن حکیم دا سرائیکی زبان اِچ ترجمہ ،قصیدہ بردہ شریف دا ترجمہ اتیں ایجوکیشن فلاسی آف دی ہولی قرآن لکھی۔ اِیں باب دے آخر اِچ مہر عبدالحق ہوراں لکھدن:

’’میری مالی حالت بے حد کمزور رہی ،کبھی کوئی بنک بیلنس تھا ہی نہیں ۔ملتان میں ریڈیو پاکستان کا اجراء ہواتو مجھے پروگرام ملنے لگے ۔ان کا معاوضہ بہت قلیل تھا تاہم سگریٹ کا خرچ نکلنے لڳا ۔مہمان نوازی کا ذمہ بیگم نے اُٹھا رکھا تھا ۔مکان کا کرایہ بھی وہی وصول کرتی تھیں او ر مرمت وغیرہ اور دیکھ بھال کے اخراجات بھی اسی آمدنی سے پورے کرتی تھیں۔ ریڈیو سے تقریر یں ،فیچر، کہانیاں بچوں کے پروگرام ،نظمیں، مذکرات وغیرہ ’’جمہور کی آواز‘‘ کے مستقل پروگرام کے لیے مقالات نشر کیے۔ پندرہ سال تک یہ سلسلہ باقاعدگی سے جاری رہا اور دو ہزار سے زائد تحریریں اِس ادارے کو دے دیں پھر صحت کی خرابی کے باعث یہ سلسلہ منقطع ہو گیا ۔تاہم پروڈیوسر صاحبان خاص مواقع پر اب بھی گھر پر آکر ریکارڈ نگ کر جاتے ہیں ۔ٹیلی ویثرن سے بھی پانچ چھ پروگرام ٹیلی کاسٹ کیے ۔۱۹۷۴ء میں سرائیکی ادبی بورڈ کے نام سے ایک ادارہ قائم کیا اور اسے رجسٹرڈ کر الیا ۔اِس ادارے کو حکومت کی طرف گرانٹ ملنے لگی تو کتابوں کی اشاعت سے کچھ سہولت پیدا ہوگئی ۔۱۹۷۵ء میں سرائیکی ادبی کانفرنس منعقد ہوئی ۔چند سیاسی لوگوں نے خالص ادبی مقاصد کو سبوتاژکر دیا۔ تاہم سرائیکی کے اجراء کا فیصلہ کیا تو اِس کے سلیبس بنانے میں مدد کی ۔زکریا ینورسٹی ملتان کے لیے بھی سلیبس بنایا لیکن یہاں ابھی تک کلاسیس جاری نہیں ہوئیں ۔‘‘(۲۳)

                       آخری باب انہاں دے علمی ،ادبی اتیں تحقیقی کم دی تفصیل دے بارے ہے ۔ اِیں باب اِچ انہاں ۱۹۴۹ء توں گھن کیں اپݨی خود نوشت دی تکمیل تاݨی ۳۷کتاباں دا حوالہ ݙتے۔ انہاں دے نال انہاں اپݨے لکھیں ہوئیں دیباچیں ،فلیپ اتیں تقریظوں دی فہرست وی شامل کیتی جیرھی انہاں دے فن اتیں شخصیت بارے لکھیئے گئے ھن ۔’’جو ہم پہ گزری‘‘ اُردو زبان وچ لکھیاں ہوئیاں خود نوشتیں وچوں ہک کامیاب خود نوشت ہے ۔ہک تحقیق دے مطابق اردو دی پہلی سوانح عمری ’’پتمبر سنگھ ‘‘ دی لکھی ہوئی ’’سیر الاسلام ‘‘ ہے ۱۸۲۰ء وچ لکھی گئی ہائی ۔ایندے نال نال شہر بانو دی خود نوشت ’’بیتی کہانی‘‘ ۱۸۸۵ء اتیں عبدالغفور نساخ دی خود نوشت ۱۸۸۶ء اتیں جعفر تھانیسری دی خود نوشت ’’تواریخ عجیب عرف کالا پانی ‘‘ ۱۸۹۰ء وچ لکھی گئی ھائی۔ویہویں صدی وچ خود نوشتاں دی بہار دا ویلھا ہائی ۔حسرت موہانی،چودھری افضل حق، حکیم احمد شجاع ،مولانا عبدالرزاق کانپوری،مرزا فرحت اللہ بیگ ،سید ہمایوں مرزا ،عبدالمجید سالک ،شاد عظیم آبادی ،رشید احمد صدیقی ،ڈاکٹر یوسف حسین خان ،مولانا حسین احمد مدنی ،جوش ملیح آبادی ،سرظفر اللہ خاں ،احسان دانش ،کلیم الدین احمد ،مشتاق احمد خان ،سبط حسن ،شورش کاشمیری ،ڈاکٹر سید عبداللہ ،مرزا ادیب ،ضمیر جعفری ،قدرت اللہ شہاب اتیں الطاف گوہر وغیرہ نیں کامیاب خود نوشتاں لکھیاں ۔انہاں ساریاں آپ بیتاں وچوں مہر عبدالحق دی آپ بیتی ایں ڳالھوں وی توجہ دی طالب ہے جو ایندے وچ ویہویں صدی دے تمام سیاسی، سماجی اتیں ادبی حالات و واقعات کوں ٻہوں بھر پور اسلوب نال پیش کیتا گئے ۔ایندے نال نال سرائیکی زبان، سرائیکی وسیب دیاں محرومیاں اتیں ݙکھاں دی کسک کوں سوہݨے انداز نال اُجاگر کیتا گئے ۔مہر عبدالحق دی خو دنوشت چوڈاں ابواب تیںمشتمل ہے ۔جیندی شروعات مہر صاحب دے خاندانی پس ِمنظر کو لوں تھیندی ہے اتیں ایں خود نوشت دی اختتام انہاں دی وفات دے کچھ سال پہلے تھیند ے ۔اے خود نوشت صرف چھڑی ہک شخص دی کہاݨی نئیں بلکہ ایندے اچ سرائیکی وسیب سانگے ویہویں صدی دی ہک پوری کہاݨی ہے ۔جیندے اچ ذاتی احوال و آثار دے نال پورے سرائیکی وسیب دے مکھڑے کوں نشابر کیتا گئے ۔

 حوالہ 
اَجٖوکی سرائیکی تنقید ، مصنف : ڈاکٹر مزمل حسین، ناشر: دستک پبلی کیشنز ، ملتان